**Összefoglaló a Villamos-energia iparági adatcsere kommunkáció változásairól és az éles indulásról**

1. **Iparági adatcsere kommunikáció változásai**

Az új iparági adatcsere modell folyamatok és a kapcsolódó adatcsere üzenetek egységes éles használatba vétele három szakaszban történik:

* 1. szakasz: 2024. január 8-tól
* 2. szakasz: 2024. július elejétől
* 3. szakasz: 2025. április elejétől

Az 1-es szakaszban, 2024. januárban a következő adatcsere folyamatok és üzenetek engedélyesek közötti kommunikációja, használata és/vagy módosított működése indul el:

* **Üzleti és műszaki törzsadatok kommunikációja**
	+ Érintett üzenetek: a UTILMD Törzsadat üzenetek, a jelenlegi 2.0-s verzióról az iparág átáll a 3.0-s verzióra
		- Változások vannak az ESZ és Kereskedők által küldhető törzsadat üzenetekben: TAa, TVa, TUa, TS
		- Változások vannak az elosztók által küldhető törzsadat üzenetekben: TAb, TVb, TF, TL, TT, TK, TC, TE, TM, TX, TUb
	+ Az üzenet xml tartalmi változásait a Message Formats tartalmazza.
	+ Az új folyamatok:
		- SZT-05: Elosztó /ESZ / kereskedő bejelentése általa kezelt üzleti és műszaki törzsadatok változásáról folyamat mutatja be.
		- A folyamatábrákat és a kiegészítő leírásokat az Adatcsere Szabályzat Melléklet tartalmazza.
		- Változás van a TV válaszüzenetekben, hogy melyik és milyen esetben kell küldeni. Ezek szabályait a Message Formats és az Adatcsere Szabályzat Melléklet dokumentum érintett fejezete együttesen tartalmazza.
	+ Ügyviteli változás ún. Adatgazda szerepkör bevezetése. Ez azt jelenti, hogy az éles indulást követően a fogyasztóval kapcsolatos üzleti törzsadat változást (üzleti partnerre vonatkozó adatok; az eddigi TA üzenetben küldött adatok) minden esetben az ESZ és a Kereskedő indíthat, ő lesz az adatgazdája. Az elosztók az ügyfeleket ilyen tartalmú bejelentéseikkel az ESZ / kereskedő felé irányítják a rendszereikben lévő adatok módosítása nélkül.
* **Fogyasztóváltozások kommunikációja**
	+ Iparágilag egységesen elindul a fogyasztóváltozások UTILMD alapú kommunikációja.
		- Ez az UTILMD D01, D02, D03, D04, D05 és E03 üzenetek küldését jelenti.
		- POD kikérés üzenetváltás történhet még a felek között TPa, TPr üzenetek segítségével.
	+ Ügyviteli változás, hogy fogyasztóváltozás átvezetése minden esetben ESZ és Kereskedő oldaláról indulhat.
	+ Az üzenet xml tartalmi előírásait a Message Formats tartalmazza.
	+ Az új folyamatok folyamatábráit és a kiegészítő leírásokat az Adatcsere Szabályzat Melléklet tartalmazza.
		- SZT-03A: Felhasználó változás kezelése
		- SZT-03B: Felhasználó változás kereskedői hozzárendelés változással
* **Védendő fogyasztói adatok küldése**:
	+ Iparágilag egységesen elindul a fogyasztóváltozások UTILMD alapú kommunikációja. A TAb üzenetet fogja az elosztó küldeni.
	+ Az üzenet xml tartalmi előírásait a Message Formats tartalmazza.
	+ Az új folyamat: SZT-06:Védendő felhasználók kezelése
	+ A TAb üzenetben az elosztótól az „Üzleti és műszaki törzsadatok kommunikációja” bekezdésben említett adatgazdai szerepkör miatt az üzleti partnerrel kapcsolatos egyéb módosítandó adat nem érkezik.
* **Előre fizetős mérők (EFM) token kiadási információ átadása**
	+ 2024. január 1-től az EFM token kiadása átkerül az ESZ-hez, illetve azon Kereskedőkhöz, akik EFM-es mérővel rendelkező felhasználókat kezelnek.
	+ Az EFM feltöltést biztosító kereskedőknek erről tájékoztatást kell küldeniük az elosztóknak.
	+ Itt lehetőség van arra, hogy az ESZ és az érintett kereskedők egységes CSV formátumban napi rendszerességgel átadják az elozstók felé a feltöltés adatokat.
	+ Az adattartalmat az Adatcsere Szabályzat Melléklet dokumentum tartalmazza.
	+ Az új folyamat MF-06C: Előre fizetős mérő kártya kezelése (feltöltés)
* **Elszámolási és számlázási adatok átadása**
	+ Az iparágilag jelenleg is alkalmazott MSCONS és INVOIC üzenetek használatban maradnak. Az üzenetek verziószáma 3.0-ra változik.
	+ Az MSCONS üzenetben van néhány változás kódok tekintetében. Ezt részletesen a Message Formats tartalmazza.
	+ Az új folyamatok, melyek részletesen az Adatcsere Szabályzat mellékletben megtalálhatóak:
		- LSZ-01: Elszámolási, leolvasási, mérési eredmények átadása, fogadása; elszámolások kezelése
		- LSZ-02: Elosztó által kalkulált rendszerhasználati díj analitika átadása kereskedőnek

Az adatcsere 1-es szakaszban nem módosuló üzenetek esetén az érvényben lévő Message Formats 2019-es táblázat az irányadó.

Az elosztók által biztosított SFTP szerver kereskedői könyvtárainak struktúrájában is van változás:

| **Adattípus és SFTP könyvtárnév** | **Adattartalom** | **Változik-e 2024. január 8-tól** | **Adatcsere szakasz érintettség** |
| --- | --- | --- | --- |
| TGORBE | Profilgörbék, MAVIR XML üzenetek | NEM | 1-es szakasz |
| REGISZTER | MSCONS XML üzenetek | NEM | 1-es szakasz |
| UTILMD | Összes UTILMD üzenet ide kerül fel: UTILMD Törzsadat üzenetek, Védendő, Fogyasztóváltozás | Új könyvtár, a TORZSADATOK könyvtárat váltja fel. | 1-es szakasz |
| ANALITIKA | Aggregált számla analitikák, INVOIC XML | NEM | 1-es szakasz |
| ME\_ANALITIKA | Mennyiségi eltérés számla analitika melléklet | NEM | 1-es szakasz |
| SZINKRON | Törzsadatszinkron üzenetek | NEM | 1-es szakasz |
| FELFUG | Felfüggesztés üzenetekFFE CSV fájl | NEM | Iparágilag a 2-es szakaszban élesítjük. |
| RKUTIL | RKUTIL üzenetek | ÚJ könyvtár lesz | Iparágilag a 2-es szakaszban élesítjük az ESZ és az elosztók közötti kommunikációban. |
| MEGHAT | KER – KER közötti kommunikációra | ÚJ könyvtár lesz | Iparágilag a 3-as szakaszban élesítjük. |
| PUBLIC | EFM feltöltés CSV fájlEgyedi megállapodás alapján további fájlok bekerülhetnek ide. | IGEN, új könyvtár lesz | 1-es szakasz |

Az Adatcsere Szabályzat Melléklet dokumentum 5. fejezete részletesen bemutatja az adatcsere kommunikáció technikai feltételeit, a fájl név konvenciókat, az SFTP alapú működés további részleteit.

Az elosztói SFTP szerverhez való kereskedői hozzáféréseket az engedélyesek közvetlenül tudják intézni.

Az iparági adatcsere kommunikációt **iparági adatcsere konverter** támogatja azon engedélyeseknél, akik az XML alapú üzenetek előállítására vagy feldolgozására rendszer oldali fejlesztéseket nem hajtottak végre.

* Az iparági adatcsere konverter online verziója itt érhető el: [Converter (adatcsere.hu)](https://adatcsere.hu/DataExchangeConverterElx/)
* Az iparági adatcsere konverternek elérhető egy szerverre telepíthető verziója, melynek elérését a kereskedők az elosztói engedélyes partnereiktől igényelhetik.
1. **Az 1-es adatcsere szakasz átállási ütemezése**

Az iparági adatcsere kommunikáció 1-es szakasz folyamatainak éles indulása 2024.01.08. (hétfő) reggel 6.00 óra.

* Az éles indulást megelőző napon – 2024.01.07-én vasárnap – az adatcsere kommunikációban tervezett üzemszünet lesz.
	+ Ekkor történik meg engedélyesi oldalon a fejlesztések és az alkalmazások változásainak élesítése.
	+ Valamint az elosztói engedélyesek által üzemeltetett SFTP szerver mappákban is a változások élesítésre kerülnek (pl. Torzsadat mappa helyett UTILMD mappa lesz, PUBLIC néven új mappa készül).
* Kivételt képeznek a következőek:
	+ TGÖRBE Napi állományt 2024.01.07. 07.00 órára kihelyezik az elosztók az SFTP-n a megfelelő kerekedői mappákba.
		- Az ÉMÁSZ Hálózati Kft. esetében ez az új SFTP szerverre lesz kihelyezve. ESZ és Kereskedők felé kérés, hogy a hozzáféréseiket ezt megelőzően ellenőrizzék.
	+ Az ÉMÁSZ Hálózati Kft. esetében az új SFTP szerver kereskedői mappái elérhetőek lesznek. Ide már az új verziószámú UTILMD üzeneteket tudja az ESZ és a Kereskedői engedélyes elhelyezni. Ezen üzeneteket az ÉMÁSZ azonban csak a rendszer migrációs feladatainak elvégzését követően, várhatóan 2024. január 2. felében tudja megkezdeni.

Az éles indulásra való felkészülés és az átállás előkészítése az engedélyesek számára a következő feladatok és határidők kezelését jelenti. :

* **MSCONS és INVOIC üzenetek küldése**:
	+ A 2.0-s verzióval az elosztói engedélyesek tömegesen 2024.01.05-ig küldik az üzeneteket. Pótszámlázások tekintetében lehet még MSCONS és INVOIC küldés 2024.01.06-án.
	+ A fenti szabály alól kivételt képeznek a következő elosztók:
		- Az MVM ÉMÁSZ Hálózati Kft., ahol tömegesen az utolsó MSCONS és INVOIC küldések 2024.01.04. 21.30 óráig megtörténnek.
		- Az ELMŰ Hálózati Kft. esetében 2024.01.02-01.05. között nem tervezett tömeges elszámolás és számlázás futtatása, így tömeges MSCONS és INVOIC küldés nem tervezett.
* **UTILMD Törzsadat üzenetek küldése az elosztói engedélyesek oldaláról**:
	+ Az elosztói engedélyesek – az MVM ÉMÁSZ Hálózati Kft. kivételével – a UTILMD törzsadat üzeneteket 2024.01.05-ig küldik. Erre a válaszüzeneteket, illetve hibajavításokat az engedélyesek 2024.01.06. 20.00 óráig küldhetik.
	+ Az MVM ÉMÁSZ Hálózati Kft. UTILMD TF, TL, TT, TUb, TAb, TM és TX üzeneteket 2023.12.28. 20.00 óráig fog küldeni az ESZ és a Kereskedők részére. 2023.12.29-én 16.00 óráig az esetlegesen beragadt üzenetek kezelése történik meg. Illetve TVa válaszüzeneteket 2022.12.29. 16.00 óráig küldhetnek az ESZ és a Kereskedők az ÉMÁSZ részére.
	+ Az MVM ÉMÁSZ Hálózati Kft. esetében UTILMD TK üzenet kezelése a következőképpen tervezett:
		- Azon POD-okra, melyek T napjának legkésőbbi dátuma 2023.12.28., a TK üzeneteket várhatóan az ÉMÁSZ 2023.12.29. 12.00 óráig megküldi.
		- Az év végi kereskedőváltásban érintett POD-ok esetében (ahol a T nap 2023.12.31.), a TK üzeneteket még 2.0-s UTILMD verzióban 2024.01.02-ig küldi meg az ÉMÁSZ. A hibalista feldolgozása 2024.01.04. 12.00 óráig történik meg.
		- Amennyiben az ESZ-től vagy kereskedőtől 2023.12.28. éjfélig kereskedőváltás üzeneteket érkezik és abban van 2023.12.31-ig tartó időszakra eső T nap, azok esetében a TK üzenetet 2.0-s verzióban az ÉMÁSZ 2024.01.03-ig megküldi. A hibalista feldolgozása 2024.01.04. 12.00 óráig történik meg.
	+ Az MVM ÉMÁSZ Hálózati Kft. esetében az UTILMD TC üzenet küldése a következőképpen tervezett:
		- Általános szabály, hogy 2023.12.28. 20.00 óráig küld TC üzenetet. 2023.12.29-én 16.00 óráig az esetlegesen beragadt üzenetek kezelése történik meg.
		- A 2023.12.22-ig helyszínen elvégzett műszaki munkák esetében a TC üzenetet az ÉMÁSZ a helyszíni munkavégzés visszajelentés feldolgozását követően 2023.12.28. 20.00 óráig megküldi.
		- A 2023.12.27 - 12.29 között helyszínen elvégzett munkák esetében a visszakapcsolásnál a TC üzenetet az ÉMÁSZ 2023.12.30-ig megküldi.
* **UTILMD Törzsadat üzenetek küldése ESZ és Kereskedői engedélyesek oldaláról**:
	+ Az ESZ és a Kereskedők részéről – az MVM NEXT Eneregiakereskedelmi Zrt. ELMŰ és ÉMÁSZ elosztási területéhez tartozó POD-ok kivételével – törzsadatváltozás üzenet küldés 2024.01.05-ig történhet. Erre a válaszüzeneteket, illetve hibajavításokat az engedélyesek 2024.01.06. 20.00 óráig küldhetik.
	+ Az MVM NEXT Energiakereskedelmi Zrt. az ELMŰ és az ÉMÁSZ elosztási területhez tartozó ügyfeleinek esetében UTILMD TAa és TVa üzeneteket 2023.12.28. 20.00 óráig fog küldeni. 2023.12.29-én 16.00 óráig az esetlegesen beragadt üzenetek kezelése történik meg. Illetve TVb válaszüzeneteket 2022.12.29. 16.00 óráig küldhetik az elosztók az MVM NEXT Energiakereskedelmi Zrt. részére.
	+ Az ÉMÁSZ Hálózati Kft. az ESZ és Kereskedők részéről a 2024.02.01-től érvényes időszakra 2024.01.08-tól tud UTILMD TS és TUa üzeneteket befogadni, már az új adatcsere verziónak megfelelően, 3.0-s verziószámmal.
* **Fogyasztóváltozások kezelése**:
	+ A jelenlegi e-mail alapú iparági kommunikáció 2024.01.06-ig végezhető. A 2024.01.06-ig elosztóhoz beérkezett igényeket 2024.01.08-tól az elosztók a bedolgozásukat követően e-mailben fogják megválaszolni.
	+ Azon engedélyesek között, akik UTILMD alapú kommunikációval működtetik jelenleg a fogyasztóváltozás folyamatot, az üzenetek küldésére 2023.12.28. 20.00 óráig van lehetőség.